**Apstiprināti**

ar Daugavpils valstspilsētas pašvaldības domes 2025.gada\_\_\_.\_\_\_\_\_\_\_\_\_\_\_

lēmumu Nr.\_\_\_\_\_\_\_(prot. Nr.\_\_\_\_,\_\_\_\_.§)

**Grozījumi Daugavpils valstspilsētas pašvaldības domes 2023.gada 30.novembra saistošajos noteikumos Nr.26 “Papildu sociālās palīdzības un brīvprātīgo iniciatīvu pabalsti”**

*Izdoti saskaņā ar*[*Sociālo pakalpojumu un  
sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*36. panta*](https://likumi.lv/ta/id/68488-socialo-pakalpojumu-un-socialas-palidzibas-likums#p36)*sesto daļu  
un*[*Pašvaldību likuma*](https://likumi.lv/ta/id/336956-pasvaldibu-likums)[*44.*](https://likumi.lv/ta/id/336956-pasvaldibu-likums#p44)*panta otro daļu*

Izdarīt Daugavpils valstspilsētas pašvaldības domes 2023.gada 30.novembra saistošajos noteikumos Nr.26 “Papildu sociālās palīdzības un brīvprātīgo iniciatīvu pabalsti” (Latvijas Vēstnesis 2023, Nr.240, 2024, Nr.48) šādus grozījumus:

1. papildināt izdošanas tiesisko pamatojumu ar vārdiem un skaitļi šādā redakcijā:

“likuma “Par palīdzību dzīvokļa jautājumu risināšanā” 27.2panta piekto daļu”;

1. papildināt ar 3.13.apakšpunktu šādā redakcijā;

“3.13. pabalsts asins donoriem”;

1. papildināt ar XIII.1 nodaļu šādā redakcijā;

**“XIII.1 Pabalsts asins donoriem**

58.1 Personām, kuras ir SIA "Daugavpils reģionālā slimnīca" asins donori, ir tiesības saņemt pabalstu 8,00 *euro* apmērā par katru asins nodošanas reizi.

58.2 Pabalstu piešķir bez personas iesnieguma un bez materiālās situācijas izvērtēšanas. Pabalstu izmaksā ārstniecības iestāde, kurā persona nodod asinis.”

Daugavpils valstspilsētas pašvaldības domes priekšsēdētājs  A.Elksniņš

**Projekts**

**Grozījumu Daugavpils valstspilsētas pašvaldības domes 2023.gada 30.novembra saistošajos noteikumos Nr.26 “Papildu sociālās palīdzības un brīvprātīgo iniciatīvu pabalsti”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu izdošanas mērķis ir pašvaldības brīvprātīgo iniciatīvu un papildu sociālās palīdzības izpilde.  Atbilstoši Viedās administrācijas un reģionālās attīstības ministrijas ieteikumam, papildināts saistošo noteikumu izdošanas tiesiskais pamatojums ar likuma “Par palīdzību dzīvokļa jautājumu risināšanā” 27.2panta piekto daļu, kas paredz deleģējumu izdot saistošos noteikumus pašvaldības brīvprātīgās iniciatīvas pabalsta veidam vides pieejamībai.  Saistošie noteikumi paredz jauna pabalsta veida ieviešanu, veicinot asins donoru kustību. |
| 1. Fiskālā ietekme uz pašvaldības budžetu | Saistošo noteikumu izpildes nodrošināšanai nepieciešami 16 000 *euro* gadā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi veicinās asins donoru kustību, tādejādi pašvaldībai veicinot iedzīvotāju veselības aprūpi. |
| 1. Ietekme uz administratīvajām procedūrām un to izmaksām | Esošās administratīvās procedūras netiek mainītas, jaunu institūciju un darba vietu veidošana nav nepieciešama.  Saistošo noteikumu piemērošana paredz piešķirt pabalstu bez personas iesnieguma un bez materiālās situācijas izvērtēšanas, pabalstu izmaksās ārstniecības iestāde, kurā persona nodos asinis. |
| 1. Ietekme uz pašvaldības funkcijām un cilvēkresursiem | Saistošo noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu | Saistošajos noteikumos paredzēto sociālās palīdzības pabalstu izmaksu administrēs Sociālais dienests, pamatojoties uz ārstniecības iestādes sniegto informāciju, kurā persona nodos asinis. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saskaņā ar [Pašvaldību likuma](https://likumi.lv/ta/id/336956-pasvaldibu-likums) [44.panta](https://likumi.lv/ta/id/336956-pasvaldibu-likums#p44) otro daļu, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Saistošie noteikumi piemēroti minētajos normatīvajos aktos noteikto mērķu sasniegšanai un paredz to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Saskaņā ar Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu publicē pašvaldības oficiālajā tīmekļvietnē sabiedrības viedokļa noskaidrošanai un saistošo noteikumu paskaidrojuma rakstā norāda projekta izstrādes gaitā veiktās konsultācijas ar privātpersonām un institūcijām. Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai no 2025.gada \_\_\_\_\_.\_\_\_\_\_ līdz 2025.gada \_\_\_.\_\_\_\_\_\_\_\_\_\_\_. |

Daugavpils valstspilsētas pašvaldības domes priekšsēdētājs  A.Elksniņš